**РЕПУБЛИКА СРПСКА**

**ВЛАДА**

 **НАЦРТ**

 **„E“**

**ЗАКОН**

**О ИЗМЈЕНАМА И ДОПУНАМА ЗАКОНА О ЕНЕРГЕТИЦИ**

**Бања Лука, \_\_\_\_\_\_\_ 2022. године**

**Нацрт**

**ЗАКОН**

**О ИЗМЈЕНАМА И ДОПУНАМА ЗАКОНА О ЕНЕРГЕТИЦИ**

Члан 1.

У Закону о енергетици („Службени гласник Републике Српске“, број 49/09) у члану

3. у ставу 1. у тачки д) ријеч: „сертификат“ замјењује се ријечју: „гаранција“.

 У тачки ђ) послије ријечи: „економски“ ријеч: „примјерен“ замјењује се ријечју: „исплатив“ и послије ријечи: „средине“ додају се ријечи: „и у којем је обезбјеђено мјерење свих енергетских величина“.

Т. о), т) и ф) бришу се.

Досадашње т. п),р),с), ћ),у),х),ц),ч) и џ) постају т. о), п),р),с),т),ћ),у),ф), и х).

У досадашњој тачки р) која постаје тачка п) на крају текста, послије ријечи: „мрежу“ додају се ријечи: „али не укључује снабдијевање енергијом“.

Досадашња тачка х), која постаје тачка ћ) мијења се и гласи:

 „ћ) крајњи купац - купац који купује енергију за властите потребе,“

 У досадашњој тачки ч) која постаје тачка ф)послије ријечи: „енергетске“ додају се ријечи: „или комуналне“.

 Члан 2.

 У члану 5. у ставу 1. послије ријечи: „Републике Српске“ ријеч: „спроводи“ замјењује се ријечју: „утврђује“.

 Став 2. мијења се и гласи:

 „ (2) Стратегијом развоја енергетике дефинишу се: енергетске потребе Републике, приоритети развоја, дугорочни циљеви развоја појединих енергетских дјелатности, начин обезбјеђења дугорочног, сигурног и квалитетног снабдијевања  енергијом, одрживо коришћење природних ресурса уз унапређење заштите животне средине с циљем спречавања климатских промјена, повећање производње енергије из обновљивих извора  и енергетске ефикасности, мјере за подстицање улагања у обновљиве изворе и повећање енергетске ефикасности, развој тржишта енергије и његовог повезивања са регионалним  тржиштима и други елементи од значаја за провођење енергетске политике.“

Члан 3.

 Члан 6. мијења се и гласи:

 „Члан 6.

(1) Циљеви развоја Републике Српске ближе се дефинишу Енергетским и климатским планом Републике Српске (у даљем тексту: Енергетски и климатски план).

(2) Енергетски и климатски план доноси Влада на период до десет година и исти нарочито садржи:

 а) преглед тренутног стања по секторима,

 б) циљеве Републике Српске који се односе на енергетску сигурност, емисије гасова са ефектом стаклене баште, коришћење енергије из обновљивих извора, енергетску ефикасност, унутрашење енергетско тржиште и истраживање, иновације и конкурентност,

 в) преглед планираних политика и мјера које се односе на остваривање циљева из тачке б) овог става и пројекције потребних финансијских средстава за њихово остваривање.

 (3) Приједлог Енергетског и климатског плана заједнички израђују министарства надлежна за енергетику, заштиту животне средине, и научно и технолошки развој, те исти достављају Влади на усвајање.

 (4) Извјештај о реализацији Енергетског и климатског плана, са приједлогом евентуалних измјена сачињавају министарства из става 3. овог члана и достављају Влади сваке двије године.

 Члан 4.

 У члану 10. у ставу 1. т. а) и в) мијењају се и гласе:

 „а) производња електричне енергије, дистрибуција и управљање дистрибутивним системом електричне енeргије, снабдијевање и трговина електричном енергијом,

 в) производња природног гаса, транспорт и управљање транспортним системом природног гаса, складиштење и управљање системом за складиштење природног гаса, дистрибуција и управљање дистрибутивним системом природног гаса, трговина и снабдијевање природним гасом, управљање постројењем за компримовани природни гас и управљање постројењем за утечњени природни гас.“

Члан 5.

 Члан 11. мијења се и гласи:

 „Члан 11.

1. Енергетске дјелатности: транспорт и управљање транспортним системом природног гаса, транспорт нафте нафтоводима и деривата нафте продуктоводима, дистрибуција и управљање дистрибитивним системом електричне енергије и природног гаса, дистрибуција и управљање дистрибутивним системом за топлотну енергију, складиштење и управљање системом за складиштење природног гаса су дјелатности које се обављају у систему обавезе јавне услуге, у складу са законом и дозволом за обављање те дјелатности.
2. У складу са посебним законима који уређују поједине области, енергетским субјектима који обављају дјелатности производње електричне енергије и снабдијевања и трговине електричном енергијом, природним гасом и топлотном енергијом и управљање постројењима за утечњени и компримовани природни гас уколико су повезани са транспортним или дистрибутивним системом, може бити наметнута обавеза јавне услуге.“

 Члан 6.

 У члану 12. у ставу 3. т. а), ђ) и е) мијењају се и гласе:

 „а) производња електричне енергије у производним објектима чија укупна снага прелази 1 МW и производња топлотне енергије снаге преко 0,3 МW,

 ђ) дистрибуција и управљање дистрибутивним системом електричне енергије, снадбијевање и трговина електричном енергијом,

 е) дистрибуција и управљање дистрибутивним системом, трговина и снабдијевање природним гасом, управљање постројењем за утечњени природни гас, управљање постројењем за компримовани природни гас,“

 У ставу 4. тачка а) мијења се и гласи:

„а) производња електричне енргије у електранама инсталисане снаге до 1 MW, изузев ако један произвођач производи електричну енергију у више објеката чија је укупна снага већа од 1 MW, производња електричне енергије која се производи искључиво за властите потребе, производња електричне енергије у новим електранама, најдуже шест мјесеци од дана прибављања употребне дозволе.“

 Члан 7.

 У члану 19. став 1. послије ријечи „Босне и Херцеговине“ додају се рјечи: „и има пребивалиште у Републици Српској“.

 Члан 8.

 У члану 20, послије става 2. додаје се нови став 3. који гласи:

 „(3) У вршењу својих надлежности Регулаторна комисија доноси опште и појединачне правне акте.“

 Досадашњи став 3. постаје став 4., мијења се и гласи:

 „(4) Акти из става 3. овог члана који су од значаја за права и обавезе већег броја субјеката, објављују се у „Службеном гласнику Републике Српске.“

 Члан 9.

Члан 24. мијења се и гласи:

„Члан 24.

(1) Финансирање рада Регулаторне комисије обезбјеђује се из годишњих накнада од енергетских субјеката, корисника дозволе за обављање једне или више енергетских дјелатности, једнократних накнада за поступке које спроводи по захтјевима и других извора, у складу са прописима из области обновљивих извора енергије.

 (2)Буџет Регулаторне комисије усваја Народна скупштина Републике Српске прије почетка буџетске године, на приједлог Регулаторне комисије.

1. Приликом припреме приједлога буџета, Регулаторна комисија води рачуна о

људским и материјалним ресурсима неопходним за извршење законом прописаних надлежности, укљчујући и међународне обавезе.

1. На основу усвојеног буџета, Регулаторна комисија, доноси одлуку о висини годишњих накнада из става 1. овог члана.

 Члан 10.

 У члану 28.у ставу 2. послије ријечи: „кроз“ ријечи: „тарифу за енергију“ замјењују се ријечима: „посебну накнаду, у складу са прописима који уређују област обновљивих извора енергије.“

 Члан 11.

 У члану 29. у ставу 1. послије ријечи „добити“ ријеч: „сертификат“ замјењује се ријечју: „гаранцију“.

 У ставу 2. послије ријечи: „економски“ ријеч: „примјерен“ замјењује се ријечју: „исплатив“, а послије ријечи: „когенерацији“ додају се ријечи: „и у којем је обезбијеђено мјерење свих енергетских величина“

 У ставу 3. послије ријечи „издаје“ ријеч: „сертификат“ замјењује се ријечју: „гаранцију“.

Члан 12.

 Члан 30. мијења се и гласи:

„Члан 30.

Оператери система на чију су мрежу прикључена постројења за производњу електричне енергије за која се издају сертификати, достављају Регулаторној комисији све податке у вези са произведеном електричном енергијом за коју Регулаторна комисија издаје гаранцију о поријеклу”.

Члан 13.

У члану 39. испред ријечи: „У року“ додаје се број 1 у обостраној загради.

Послије става 1. додаје се нови став 2. који гласи:

„ (2) У року од годину дана од ступања на снагу овог закона Влада ће донијети Енергетски и климатски план Републике Српске из члана 6. овог закона”.

Члан 14.

Овај закон ступа на снагу осмог дана од дана објављивања у „Службеном гласнику Републике Српске”.

**Број: ПРЕДСЈЕДНИК**

**Датум: НАРОДНЕ СКУПШТИНЕ**

 **Недељко Чубриловић**